b'\n_START_ARTICLE_\nMaisto da\xc5\xbeiklis\n_START_PARAGRAPH_\nMaisto da\xc5\xbeiklis\xc2\xa0\xe2\x80\x93 bet kuri maisto produkto ar g\xc4\x97rimo nuda\xc5\xbeymui dedama med\xc5\xbeiaga. Maisto da\xc5\xbeikliai kaip maisto priedai naudojami maisto pramon\xc4\x97je ir maist\xc4\x85 gaminant namuose. Taip pat maisto da\xc5\xbeikli\xc5\xb3 gali b\xc5\xabti dedama \xc4\xaf farmacijos, kosmetikos pramon\xc4\x97s gaminius, jie gali b\xc5\xabti naudojami kaip saugesni da\xc5\xbeai \xc5\xa1vietimo \xc4\xafstaigose ir pan.\n_START_SECTION_\nReglamentavimas\n_START_PARAGRAPH_\nMaisto da\xc5\xbeikli\xc5\xb3 saug\xc4\x85 pasaulyje tikrina \xc4\xafvairios organizacijos ir kartais j\xc5\xb3 nuomon\xc4\x97 d\xc4\x97l da\xc5\xbeiklio saugos i\xc5\xa1siskiria. Jungtin\xc4\x97se Amerikos valstijose numeriai paprastai suteikiami leid\xc5\xbeiamiems naudoti sintetiniams maisto da\xc5\xbeinkliams, kurie neegzistuoja gamtoje, tuo tarpu Europos S\xc4\x85jungoje, E numeriai suteikiami tiek sintetiniams, tiek nat\xc5\xabraliems priedams (intervalas E100-E199)._NEWLINE_Dauguma \xc5\xa1ali\xc5\xb3 turi savus maisto gamyboje, kosmetikoje, farmacijoje leist\xc5\xb3 naudoti da\xc5\xbeikli\xc5\xb3 s\xc4\x85ra\xc5\xa1us. \xc5\xa0iuose s\xc4\x85ra\xc5\xa1uose ar kitokiuose teis\xc4\x97s aktuose gali b\xc5\xabti nurodyti did\xc5\xbeiausi da\xc5\xbeikli\xc5\xb3 kiekiai, kuriuos vartotojas gali gauti per dien\xc4\x85 su maistu ir kitais gaminiais._NEWLINE_Daugelis \xc5\xa1ali\xc5\xb3 organizacij\xc5\xb3, \xc4\xafskaitant JAV Maisto ir vaist\xc5\xb3 administracij\xc4\x85, nereikalauja, kad b\xc5\xabt\xc5\xb3 atliekami nat\xc5\xabrali\xc5\xb3 da\xc5\xbean\xc4\x8di\xc5\xb3 med\xc5\xbeiag\xc5\xb3 bandymai ar klinikiniai tyrimai.\n_START_SECTION_\nKitas panaudojimas\n_START_PARAGRAPH_\nKadangi maisto da\xc5\xbeikliai paprastai saugesni nei \xc4\xafprastiniai meninink\xc5\xb3 naudojami da\xc5\xbeai ir pigmentai, kai kurie menininkai juos naudoja k\xc5\xabryboje, ypa\xc4\x8d k\xc5\xabno pie\xc5\xa1iniams._NEWLINE_Maisto da\xc5\xbeus galima naudoti ir audini\xc5\xb3 da\xc5\xbeymui, jie greitai nenusiskalbia, kai audiniai i\xc5\xa1 medviln\xc4\x97s ar kanapi\xc5\xb3 pluo\xc5\xa1to. Kai kuriuos maisto da\xc5\xbeiklius galima fiksuoti ir ant nailono ar gyv\xc5\xabnin\xc4\x97s kilm\xc4\x97s pluo\xc5\xa1to.'